Če upravičenec do podpore pri projektu EIP uveljavlja merilo Povečanje usposobljenosti kmetijskih gospodarstev z izmenjavo izkušenj, znanj, ekonomskih, okoljskih in drugih rezultatov s področja predmeta projekta EIP iz 10. poglavja 1. javnega razpisa za intervencijo podpora za projekte EIP, mora vodilni partner vlogi na javni razpis priložiti:

**PROGRAM USPOSABLJANJA**

Obvezne sestavine programa usposabljanja so:

– namen usposabljanja,

– cilji usposabljanja,

– vsebina usposabljanja,

– pričakovani rezultati usposabljanja,

– pogostost srečanj,

– trajanje posameznega srečanja,

– število vključenih nosilcev kmetijskih gospodarstev v program usposabljanja.

Upravičenec v času trajanja projekta EIP izvede program usposabljanja za upravičence, ki so nosilci kmetijska gospodarstva, oziroma za druge nosilce kmetijskih gospodarstev. Program usposabljanja mora obsegati najmanj tri srečanja nosilcev kmetijskih gospodarstev v skupnem trajanju najmanj devet ur (npr. v okviru panožnega krožka). Posamezni nosilec kmetijskega gospodarstva, ki je vključen v program usposabljanja, se mora udeležiti vsaj polovice vseh srečanj v celoti.